רנה רדזפי

רנה רדזפי (באלבנית: René Redzepi; נולד ב-16 בדצמבר 1977) הוא שף ושותף במסעדת נומה שבקופנהגן, דנמרק.<ref name="WSJ-Noma-2013"></ref> תחת ניהולו של רדזפי המסעדה זכתה בשלושה כוכבי מישלן ונבחרה מספר פעמים למסעדה הטובה ביותר בעולם. רדזפי נודע בזכות עבודתו החדשנית בנומה ותרומתו הרבה למטבח הנורדי החדש.<ref name="LiveNYPL-TastingCulture-2010"></ref>

בשנת 2012 נכלל ברשימת טיים 100 של מאה האנשים המשפיעים ביותר בעולם, שנערכת על ידי המגזין האמריקאי טיים.

== חיים מוקדמים ==
רדזפי נולד בקופנהגן שבדנמרק, לאב מהגר מהרפובליקה הסוציאליסטית של מקדוניה ביוגוסלביה ולאם דנית.<ref name="Caterer-Noma-2010"></ref><ref name="Guardian-NomaCookbook-2010"></ref> אביו של רדזפי מוסלמי ממוצא אלבני<ref name="NYTimes-PrinceOfDenmark-20112"></ref><ref name="Nightline-Feature-2010"></ref> ורדזפי מספר שכילד קרא בקוראן, אם כי הוא כיום מגדיר עצמו אתאיסט.<ref name=":0"></ref>

כשהיה צעיר, משפחתו של רדזפי עברה למקדוניה שם התגוררה עד 1992, תחילת מלחמות יוגוסלביה, בטטובו, עיר עם רוב אלבני.<ref name="Phaidon-StoryOfNoma-2010"></ref> רדזפי מספר שכילד מצא את החיים במקדוניה מהנים יותר מבדנמרק. בעוד שבדנמרק משפחתו גרה בדירה קטנה בעיר, במקדוניה, הם התגוררו בבית גדול באזור כפרי, אכלו אוכל מקומי, בריא, וברובו צמחוני.<ref name="HautDeGamme-Ch1-Origins-2015"></ref> גם לאחר שמשפחתו חזרה לגור בדנמרק, רדזפי חזר לבקר ביוגוסלביה כילד ובילה בה מספר קיצים.<ref name="Guardian-NomaCookbook-2010" />

לרדזפי יש אח תאום, קנת' רדזפי. שני האחים עבדו בצעירותם בחלוקת עיתונים ובמשלוחים ואת ההכנסות תרמו לכלכלת המשפחה.<ref name="AOK-Noma-2010"></ref>

בגיל 15 עזב את בית הספר התיכון, ונרשם לבית ספר לבישול.<ref name="Guardian-NomaCookbook-2010" />

== קריירה ==
רדזפי התלמד במסעדה משפחתית בעלת בכוכב מישלן בשם Pierre André, בקופנהגן, במשך ארבע שנים.<ref name="Guardian-NomaCookbook-2010" /> כשהיה בן 19 נסע לעבוד במסעדת Le Jardin des Sens במונפלייה בדרום צרפת.<ref name="Guardian-NomaCookbook-2010" />

לאחר שרדזפי עבד במסעדת רדזפי במסעדת אל בולי ב-1999<ref name="ElBulli-Closure-2011"></ref><ref name="Telegraph-ElBulli-2011"></ref> שב לקופנהגן, והחל לעבוד במסעדת Kong Hans Kælder, שהייתה אחת ממסעדות הגורמה המובילות בעיר מאז אמצע שנות ה-70. בשנת 2001 בילה ארבעה חודשים בעבודה תחת תומאס קלר במסעדת The French Laundry בקליפורניה, אך חזר לעבוד ב-Kong Hans Kælder בקופנהגן.<ref name="AOK-Noma-2010" />

בדצמבר 2002, כשהיה בן 24, יצר קלאוס מאייר קשר עם רדזפי, שהציע לו להפעיל מסעדה במבנה "בית הצפון האלנטי" (Nordatlantens Brygge), מחסן לשעבר מהמאה ה-18 שהפך למרכז תרבות של באזור צפון האוקיינוס האטלנטי. המסעדה נומה נפתחה בשנת 2004 כשרדזפי הוא השף הראשי.<ref name="AOK-Noma-2010" />

רדזפי מאתר חלק ניכר ממזונו באופן מקומי ועוסק במחקר ובליקוט מזון בטבע.<ref name="NYorker-Foraging-2011"></ref><ref name="Time-Foraging-2017"></ref> הוא אמר שהדבר נובע מתקופת חייו במקדוניה, שם האוכל היה מקומי וטרי. חלק ניכר מהגישה לתפריט ולאוכל בנומה מבוססת על נושאים עונתיים של מה שזמין באותה עת. רדזפי מתמקד גם בתסיסה ובייבוש מזון, תוך ניסוי ושימוש בכמה שיותר צמחים, בשר ודגים.

== חיים אישיים ==
רדזפי נשוי לשפית יהודייה<ref name=":0" />, נדין לוי רדזפי, שגדלה בפורטוגל ובדנמרק. יש להם שלוש בנות.<ref name="Guardian-NadineLevyRedzepi-2017"></ref>

== ראו גם ==
* נומה

==קישורים חיצוניים==

* 

== הערות שוליים ==

קטגוריה:שפים
קטגוריה:דנים
קטגוריה:דנים שהופיעו ברשימת טיים 100
קטגוריה:דנים שנולדו ב-1977